**Териториално статистическо бюро - Югоизток**

Отдел „Статистически изследвания - Сливен“

**ИЗДАТЕЛСКА ДЕЙНОСТ В ОБЛАСТ СЛИВЕН ПРЕЗ 2024 ГОДИНА**

През 2024 г. в област Сливен са издадени 19 книги с тираж 5.2 хил. бр. и 4 брошури с тираж 1.8 хил. броя.

В сравнение с 2023 г. броят на издадените заглавия на книги се увеличават със 72.7%, а средният тираж на една книга за областта през 2024 г. е 274 броя, като през предходната година е бил 355.

Броят на издадените заглавия на брошури намалява с 20.0% през отчетната година и достига 4 заглавия, като средният тираж на една брошура за областта е 450 броя.

**Фиг. 1. Издадени заглавия книги и брошури и среден тираж[[1]](#footnote-1)**  **на една книга и брошура през периода 2020 - 2024 година в област Сливен**

В област Сливен относителният дял на броя на книгите и на брошурите е 0.2% спрямо общия брой за страната.

През 2024 г. е издаван 1 регионален вестник с годишен тираж 6.0 хиляди. Спрямо предходната година броят на вестниците и тиражът остават непроменени.

**Методологични бележки**

Изследването на издателската дейност се провежда годишно и обхваща дейността на държавните и частните издателства и редакции. Данните се предоставят на НСИ от Националната библиотека „Св.св. Кирил и Методий“ (всички депозирани издания за годината). В броя на книгите и брошурите не се включват изданията с тясно ведомствено предназначение, с временен и рекламен характер и обем по-малък от четири страници.

Брошура е непериодично печатно издание с най-малко пет, но с не повече от 48 страници, издадено в страната, което е на разположение на обществеността.

Книга е непериодично излизащ печатен документ с най-малко 49 страници, издадено в страната, което е на разположение на обществеността.

Заглавие - дума или съвкупност от думи, отбелязани обикновено върху документа, за да може да се използват за неговото идентифициране и често (но невинаги) го отличават от други документи.

Тираж е общият брой на екземплярите, отпечатани от едно заглавие.

От 2012 г. се прилага нова класификационна група - Предназначение на литературата (за продължаващите издания).

Вестник е листово издание, което съдържа новини за текущи събития, предизвикващи специален или общ интерес, отделните части на който са регистрирани хронологически или в числа, и обикновено излиза поне един път в седмицата.

Годишен тираж на периодичното издание е общото количество на екземплярите на всички излизания на едно заглавие за една година.

Повече информация и данни за издателската дейност могат да се намерят в ИС ИНФОСТАТ (<https://infostat.nsi.bg/infostat/pages/module.jsf?x_2=214>) и на сайта на НСИ ([www.nsi.bg](file:///\\Nsi-fs-06\se\BRGS\Publication\ТСБ\Съгласувани%20ПС\Сливен\VII\www.nsi.bg)), раздел „Култура“.

1. Отношение на общия тираж към броя на издадените книги и брошури. [↑](#footnote-ref-1)